text: نائب صدرجمہوریہ ہند نے خیال ظاہر کیا کہ دی جانے والی تعلیم ایسی ہونی چاہئے جو جامع وسیع اور مجموعی نوعیت کی ہو۔ انہوں نے کہا کہ اسکول کا صرف آدھا وقت کلاس روم لرننگ یا درجات میں دی جانی والی تعلیم پر صرف کیا جانا چاہئے اور بقیہ وقت کھیلوں کے میدان میں اور فطرت کے دامن میں گزارا جانا چاہئے۔ زندگی کے کچھ اہم اسباق بچوں کے ذریعے کھیل کے میدانوں میں یعنی کھلاڑی والے جذبے کے تحت ، درد مندی اور ٹیم ورک کے توسط سے سیکھے جاتے ہیں۔